techiaith/cofnodycynulliad_en-cy huggingface dataset:
English: Minister, can I welcome very much the positive approach you've made in your statement to the changes and to the initiatives? One of the dangers that I've always found is that the more you talk down an area, the more it becomes a self-fulfilling prophecy. When I first became the Assembly Member for Pontypridd, I hesitated to go in and say to businesses, 'How are things?' because you would then have a tirade. But we've talked up Pontypridd, which is a core town for the Valleys, and with the initiatives from Welsh Government and with the local council, you can see the economic transformation that is taking place. In view of the limited time I've got, can I just ask this, Minister? One of the key aspects to regeneration is obviously transport. We have some very, very effective rail transport systems that are developing and being improved, but the bus interconnection with our transport system is absolutely fundamental. Too many of our communities do not have the access necessary to either employment or other forms of engagement, and that is a key to economic regeneration. How do you see the transport system becoming part of the Valleys initiative and achieving those objectives that we all want to see occur?
Welsh: Gweinidog, a gaf i groesawu'n fawr iawn yr ymagwedd gadarnhaol yn eich datganiad tuag at y newidiadau a'r mentrau? Un o'r peryglon yr wyf wedi'i ganfod bob amser yw po fwyaf y byddwch yn dibrisio ardal, y mwyaf y daw'n broffwydoliaeth sy'n gwireddu ei hun. Pan ddeuthum yn Aelod Cynulliad dros Bontypridd am y tro cyntaf, oedais cyn ymweld â busnesau a dweud, 'Sut mae pethau?' oherwydd byddech wedyn yn cael araith lem. Ond rydym ni wedi siarad yn frwdfrydig am Bontypridd, sy'n dref graidd i'r Cymoedd, a chyda'r mentrau gan Lywodraeth Cymru a chyda'r cyngor lleol, gallwch weld y trawsnewid economaidd sy'n digwydd. O ystyried yr amser cyfyngedig sydd gennyf, a gaf i ofyn hyn, Gweinidog? Un o'r agweddau allweddol ar adfywio yw trafnidiaeth yn amlwg. Mae gennym ni rai systemau trafnidiaeth reilffyrdd effeithiol iawn sy'n datblygu ac yn cael eu gwella, ond mae cydgysylltu bysiau â'n system drafnidiaeth yn gwbl sylfaenol. Mae gormod o'n cymunedau heb fynediad angenrheidiol at gyflogaeth na mathau eraill o ymgysylltu, ac mae hynny'n allweddol i adfywio economaidd. Sut ydych chi'n gweld y system drafnidiaeth yn dod yn rhan o fenter y Cymoedd ac yn cyflawni'r amcanion hynny yr ydym ni i gyd eisiau eu gweld yn digwydd?
English: Well, an important element of what the taskforce has done, which has been behind the scenes really, has been stitching together different bits of Government activity on the Valleys footprint to make sure we have an integrated approach, and that's not something that really makes it into a ministerial statement, but I think that's been one of its key contributions within Government. The example Mick Antoniw cites is a really good example of that. The bringing together through masterplans for Caerphilly, Merthyr and, I believe, Pontypridd, has been a really important long-term development for shaping where the metro developments lie, and Pontypridd will have a huge asset in having a train service pretty much every five minutes, once the metro service is fully up and running. We can see the development already taking place, and the TFW headquarters in the town is a real example of that. The pulling down of the unsightly buildings in the vicinity of the train station will, again, open up space and potential for further redevelopment. So, I think transport and the masterplanning of it, and tying that together with other Government initiatives has been a real success story of the taskforce, but their fruits may not be possible to see for a couple of years yet.
Welsh: Wel, un elfen bwysig o'r hyn a wnaeth y tasglu, sydd wedi bod y tu ôl i'r llenni mewn gwirionedd, oedd dod â gwahanol ddarnau o weithgarwch y Llywodraeth ar ôl troed y Cymoedd ynghyd i sicrhau bod gennym ni ddull integredig, ac nid yw hynny'n rhywbeth sy'n cyrraedd datganiad gweinidogol mewn gwirionedd, ond credaf y bu hynny yn un o'i gyfraniadau allweddol o fewn y Llywodraeth. Mae'r enghraifft y mae Mick Antoniw yn ei dyfynnu yn enghraifft dda iawn o hynny. Mae'r dwyn ynghyd drwy uwch gynlluniau ar gyfer Caerffili, Merthyr ac, mi gredaf, Pontypridd, wedi bod yn ddatblygiad hirdymor pwysig iawn ar gyfer llunio lle bydd datblygiadau'r metro, a bydd gan Bontypridd ased enfawr o gael gwasanaeth trên fwy neu lai bob pum munud, cyn gynted ag y bydd y gwasanaeth metro ar waith yn llawn. Gallwn weld y datblygiad eisoes yn digwydd, ac mae pencadlys Trafnidiaeth Cymru yn y dref yn enghraifft wirioneddol o hynny. Unwaith eto, bydd tynnu'r adeiladau hyll yng nghyffiniau'r orsaf drenau i lawr yn creu lle a photensial ar gyfer ailddatblygu pellach. Felly, credaf y bu trafnidiaeth ac uwch-gynllunio hynny, a chyfuno hynny â mentrau eraill y Llywodraeth yn llwyddiant gwirioneddol i'r tasglu, ond efallai na fydd yn bosibl gweld ffrwyth eu llafur am flwyddyn neu ddwy eto.
English: Item 5 on our agenda this afternoon has been postponed.
Welsh: Mae eitem 5 ar ein hagenda y prynhawn yma wedi ei gohirio.
English: Therefore, we move to item 6, which is the Plant Health (Forestry) (Miscellaneous Amendments) (Wales) (EU Exit) Regulations 2020 - [ Interruption. ] Sorry, that's how it is written. Can I now call on the Minister for Environment, Energy and Rural Affairs to move the motion? Lesley Griffiths.
Welsh: Felly, symudwn at eitem 6, sef Rheoliadau Iechyd Planhigion (Coedwigaeth) (Diwygiadau Amrywiol) (Cymru) (Ymadael â'r UE) 2020 - [ Torri ar draws. ] Mae'n ddrwg gennyf, dyna sut y caiff ei ysgrifennu. A allaf nawr alw ar Weinidog yr Amgylchedd, Ynni a Materion Gwledig i wneud y cynnig? Lesley Griffiths.
English: Thank you, Deputy Presiding Officer, and I move the motion. The Plant Health (Forestry) (Miscellaneous Amendments) (Wales) (EU Exit) Regulations 2020 make amendments to the Forest Reproductive Material (Great Britain) Regulations 2002 and the Plant Health (Fees) (Forestry) (Wales) Regulations 2019, both directly and through amendments to the Plant Health (Forestry) (Miscellaneous Amendments) (Wales) (EU Exit) Regulations 2019. The 2020 regulations amendments implement Great Britain's decisions on the equivalence of forest reproductive material produced in countries outside Great Britain and set out the revised requirements that apply in Wales. This is necessary to maintain standards of imported forest reproductive material and associated biosecurity. These amendments are necessary to reflect the post-transitional position of Wales within Great Britain arising from the UK's withdrawal from the European Union and maintain alignment with the law in England and Scotland. The amendments are technical in nature with no changes to policy. Regulations 1, 2, 3 and 5 come into force immediately before IP completion day as defined in section 39 of the European Union (Withdrawal Agreement) Act 2020 as 11 p.m. on 31 December 2020. Regulations 4 and 6 come into force on IP completion day. Thank you.
Welsh: Diolch, Dirprwy Lywydd, a chynigiaf y cynnig. Mae Rheoliadau Iechyd Planhigion (Coedwigaeth) (Diwygiadau Amrywiol) (Cymru) (Ymadael â'r UE) 2020 yn gwneud diwygiadau i Reoliadau Deunyddiau Atgenhedlol y Goedwig (Prydain Fawr) 2002 a Rheoliadau Iechyd Planhigion (Ffioedd) (Coedwigaeth) (Cymru) 2019, yn uniongyrchol a thrwy ddiwygiadau i Reoliadau Iechyd Planhigion (Coedwigaeth) (Diwygiadau Amrywiol) (Cymru) (Ymadael â'r UE) 2019. Mae diwygiadau rheoliadau 2020 yn gweithredu penderfyniadau Prydain Fawr ar gyfatebiaeth deunydd atgenhedlol coedwigoedd a gynhyrchir mewn gwledydd y tu allan i Brydain Fawr ac yn nodi'r gofynion diwygiedig sy'n berthnasol yng Nghymru. Mae hyn yn angenrheidiol er mwyn cynnal safonau deunydd atgenhedlol coedwigoedd a fewnforiwyd a bioddiogelwch cysylltiedig. Mae angen y diwygiadau hyn i adlewyrchu sefyllfa Cymru o fewn Prydain Fawr ar ôl y cyfnod pontio yn sgil y DU yn ymadael â'r Undeb Ewropeaidd ac i sicrhau cysondeb â'r gyfraith yn Lloegr a'r Alban. Mae'r gwelliannau'n dechnegol eu natur heb unrhyw newidiadau i bolisi. Daw rheoliadau 1, 2, 3 a 5 i rym yn union cyn diwrnod cwblhau'r cyfnod gweithredu y'i diffinnir yn adran 39 o Ddeddf yr Undeb Ewropeaidd (Cytundeb Ymadael) 2020 fel 11 p.m. ar 31 Rhagfyr 2020. Daw rheoliadau 4 a 6 i rym ar ddiwrnod cwblhau'r cyfnod gweithredu. Diolch.
English: Thank you. I have no speakers and I have nobody who wants to make an intervention. Therefore, Minister, I don't think there's any need for a reply, because we haven't had the debate. So, the proposal is to agree the motion. Does any Member object? I don't see any objections. Therefore, the motion is agreed in accordance with Standing Order 12.36.
Welsh: Diolch. Nid oes gennyf siaradwyr ac nid oes gennyf neb sydd eisiau gwneud ymyriad. Felly, Gweinidog, nid wyf yn credu bod angen ateb, oherwydd nid ydym ni wedi cael y ddadl. Felly, y cynnig yw ein bod yn derbyn y cynnig. A oes unrhyw Aelod yn gwrthwynebu? Dydw i ddim yn gweld unrhyw wrthwynebiadau. Felly, derbynnir y cynnig yn unol â Rheol Sefydlog 12.36.
English: Item 7 on our agenda this afternoon is the legislative consent motion on the United Kingdom Internal Market Bill, and I call on the Counsel General and the Minister for European Transition to move the motion. Jeremy Miles.
Welsh: Eitem 7 ar ein hagenda y prynhawn yma yw'r cynnig cydsyniad deddfwriaethol ar Fil Marchnad Fewnol y Deyrnas Unedig, a galwaf ar y Cwnsler Cyffredinol a'r Gweinidog Pontio Ewropeaidd i gynnig y cynnig. Jeremy Miles.
English: Deputy Presiding Officer, we have held back until what appeared to be the very last moment to arrange this debate, in the hope that the Government in Westminster would have acknowledged the strength of the opposition to this Bill and would have proposed some compromises on that. Unfortunately, as we know, the main characteristic of the current administration is its arrogance and, therefore, that hasn't happened. So, we shouldn't be surprised that, in considering the House of Lords amendments, they have used their majority in the House of Commons to overturn all of the amendments that the crossbenchers and opposition parties had passed during many days of forensic inspection.
Welsh: Dirprwy Lywydd, rydym ni wedi dal yn ôl tan yr hyn oedd yn ymddangos fel yr eiliad olaf bosib i drefnu'r ddadl hon, yn y gobaith y byddai'r Llywodraeth yn San Steffan wedi cydnabod cryfder y gwrthwynebiad i'r Bil hwn ac wedi cyflwyno rhai cynigion i gyfaddawdu ar hynny. Yn anffodus, fel y gwyddom, prif nodwedd y weinyddiaeth bresennol yw ei haerllugrwydd ac, felly, dyw hynny ddim wedi digwydd. Felly, ni ddylem ni synnu ei bod, wrth ystyried gwelliannau Tŷ'r Arglwyddi, wedi defnyddio ei mwyafrif yn Nhŷ'r Cyfredin i wydroi'r holl welliannau yr oedd y croesfeinciau a'r gwrthbleidiau wedi eu pasio yn ystod dyddiau lawer o archwiliad fforensig.
English: I now call on the Chair of the External Affairs and Additional Legislation Committee, David Rees.
Welsh: Galwaf nawr ar Gadeirydd y Pwyllgor Materion Allanol a Deddfwriaeth Ychwanegol, David Rees.
English: I now call on the Chair of the Legislation, Justice and Constitution Committee, Mick Antoniw - . Actually, I think it's frozen, but he was at time anyway. So, I am going to move on. I have to say that we have an exceptional number of speakers, and you're not all going to get in, and that includes people having to stick to very strict times. So, if I can call - . It's the Legislation, Justice and Constitution Committee's Mick Antoniw, but it looks like Zoom has gone down. So, can we have a two-minute technical break, then, while we look at what's happened to Zoom, please?
Welsh: Galwaf nawr ar Gadeirydd y Pwyllgor Deddfwriaeth, Cyfiawnder a'r Cyfansoddiad, Mick Antoniw - . Mewn gwirionedd, rwy'n credu ei fod wedi rhewi, ond roedd ei amser ar ben beth bynnag. Felly, rwy'n mynd i symud ymlaen. Mae'n rhaid i mi ddweud bod gennym ni lawer iawn o siaradwyr, ac nid ydych chi i gyd yn mynd i gael cyfle, ac mae hynny'n cynnwys pobl yn gorfod cadw at amseroedd caeth iawn. Felly, os caf i alw - . Mick Antoniw o'r Pwyllgor Deddfwriaeth, Cyfiawnder a'r Cyfansoddiad, ond mae'n ymddangos nad yw Zoom yn gweithio. Felly, a gawn ni doriad technegol o ddwy funud, wrth inni edrych i weld beth sydd wedi digwydd i Zoom, os gwelwch yn dda?
English: We will reconvene. If I can ask the Chair of the Legislation, Justice and Constitution Committee for his contribution - Mick Antoniw.
Welsh: Fe wnawn ni ailymgynnull. Os caf ofyn i Gadeirydd y Pwyllgor Deddfwriaeth, Cyfiawnder a Chyfansoddiad am ei gyfraniad - Mick Antoniw.
English: Right. Again, it appears that the connection has gone down. Okay, so we'll have to have another short break while ICT look at this. Thank you.
Welsh: Iawn. Unwaith eto, mae'n ymddangos bod y cysylltiad wedi torri. Iawn, felly bydd yn rhaid i ni gael seibiant byr arall wrth i'r tîm technoleg edrych ar hyn. Diolch.
English: Right, so now we will try and reconvene again. As I say, I will go back to the Chair of the Legislation, Justice and Constitution Committee, Mick Antoniw, who has a minute of his speaking time left. Mick Antoniw.
Welsh: Iawn, fe geisiwn ni ailymgynnull eto. Fel y dywedaf, af yn ôl at Gadeirydd y Pwyllgor Deddfwriaeth, Cyfiawnder a'r Cyfansoddiad, Mick Antoniw, sydd â munud o'i amser siarad ar ôl. Mick Antoniw.
English: Thank you, Deputy Llywydd. As a cross-party constitutional committee, our function is to assess the probity and constitutional impact of this Bill, so as a committee we rarely recommend to the Senedd whether or not it should grant legislative consent. On this occasion, we're of the view that we have an obligation to make a specific recommendation to the Senedd. We have concluded that the Bill would have a profound effect on the devolution settlement and present a risk to devolution. For that reason, we recommend that the Senedd should not give its consent to the Bill in its current form. Thank you, Deputy Llywydd.
Welsh: Diolch, Dirprwy Lywydd. Fel pwyllgor cyfansoddiadol trawsbleidiol, ein swyddogaeth yw asesu cywirdeb ac effaith gyfansoddiadol y Bil hwn, felly fel pwyllgor anaml y byddwn yn argymell i'r Senedd pa un a ddylai roi cydsyniad deddfwriaethol ai peidio. Y tro hwn, rydym o'r farn bod rhwymedigaeth arnom ni i wneud argymhelliad penodol i'r Senedd. Rydym ni wedi dod i'r casgliad y byddai'r Bil yn cael effaith ddofn ar y setliad datganoli ac yn peri risg i ddatganoli. Am y rheswm hwnnw, rydym yn argymell na ddylai'r Senedd roi ei chydsyniad i'r Bil ar ei ffurf bresennol. Diolch, Dirprwy Lywydd.
English: I really am sorry about this. We need the technicians back in and we need to look at what's going on.
Welsh: Mae'n ddrwg iawn gennyf i am hyn. Mae angen i'r technegwyr ddychwelyd ac mae angen i ni weld beth sy'n digwydd.
English: Good morning. I'm Dr Llŷr ap Gareth, senior policy adviser with the Federation of Small Businesses.
Welsh: Helo. Fi ydy Dr Llŷr ap Gareth, uwch gynghorydd polisi, Ffederasiwn Busnesau Bach.
English: Good morning, everyone, at this latest meeting of the Health, Social Care and Sport Committee here in a virtual capacity at the Senedd. Under item 1, I'm very pleased to welcome my fellow Members to the committee meeting this morning. May I further note that this is a virtual meeting, with Members and witnesses participating via video-conference? May I also explain that this meeting is bilingual and that an interpretation service is available from Welsh to English? There may be a slight delay before the level of the sound returns to the exact same level after a contribution in Welsh, so, please do be patient before the sound level returns. May I also let you all know that the microphones are controlled centrally, behind the scenes, as it were, and you'll possibly see a prompt on your screens to unmute? And also, for the record, if my internet connection were to fail here in Swansea, the perfect internet connection wherever Rhun ap Iorwerth is will step into the breach, and he will take over as interim Chair. With those few words, may I ask my fellow Members if there are any declarations of interest? I see that there are none.
Welsh: Bore da i chi gyd yng nghyfarfod diweddaraf y Pwyllgor Iechyd, Gofal Cymdeithasol a Chwaraeon yma yn rhithiol yn y Senedd. O dan eitem 1, rwy'n falch iawn o groesawu fy nghyd-Aelodau i'r pwyllgor y bore yma. Gallaf bellach nodi taw cyfarfod rhithiol ydy hwn, yn naturiol, gydag Aelodau a'r tystion oll yn cymryd rhan drwy fideo-gynadledda. Gallaf i bellach esbonio bod y cyfarfod yma'n ddwyieithog a bod gwasanaeth cyfieithu ar y pryd ar gael o'r Gymraeg i'r Saesneg. Weithiau, mae yna ychydig bach o oedi cyn i lefel y sain ddod nôl i fyny i'r union lefel ar ôl i rywun fod yn siarad Cymraeg, felly, ychydig bach o amynedd cyn i lefel y sain ddod nôl weithiau. Gaf i bellach hysbysu pawb bod y meicroffonau yn cael eu rheoli'n ganolog tu ôl y llenni, ac mi fyddwch chi'n cael neges i ddad-fudo ar y sgrin? A hefyd, ar gyfer y cofnod, os bydd fy rhyngrwyd i'n ffaelu yma yn Abertawe, bydd rhyngrwyd perffaith lle bynnag mae Rhun ap Iorwerth y bore yma yn camu i mewn i'r bwlch, a fe fydd yn cadeirio dros dro. Gyda chymaint â hynna o ragymadrodd, allaf i jest ofyn i'm cyd-Aelodau oes yna fuddiannau i'w datgan? Dwi'n gweld nad oes.
English: So, we'll go straight to item 2, the continuation of our inquiry into the impact of the COVID-19 pandemic on different sections of society. Recently, we've been focusing on the impact that COVID has had on carers, and so I'm very pleased to welcome to our screens this morning, in the first instance, in this first session, Claire Morgan, director of Carers Wales; Simon Hatch, director of Carers Trust Wales and Llinos Roberts, chief officer at Carers Outreach Service. A very warm welcome to the three of you. Thank you very much to all of you for your written evidence submitted ahead of time, it's excellent, and based on that evidence, we'll go straight into questions. We've got a number of questions, and time is tight, so we'll go straight into the questions. Lynne Neagle.
Welsh: Felly, awn ni'n syth i mewn i eitem 2, a pharhad efo'n harolwg i mewn i effaith y pandemig COVID-19 yma ar wahanol adrannau o gymdeithas. Yn ddiweddar, rydyn ni wedi bod yn canolbwyntio ar yr effaith mae COVID wedi ei gael ar ofalwyr, ac felly dwi'n falch iawn o groesawu i'n sgriniau y bore yma yn y lle cyntaf, y sesiwn gyntaf, Claire Morgan, cyfarwyddwr Gofalwyr Cymru; Simon Hatch, cyfarwyddwr Ymddiriedolaeth Gofalwyr Cymru; a Llinos Roberts, prif swyddog Gwasanaeth Allgymorth Gofalwyr. Croeso i'r tri ohonoch chi. Diolch yn fawr iawn ichi am eich tystiolaeth ysgrifenedig a gyflwynwyd ymlaen llaw - bendigedig, ac yn seiliedig ar hynna, awn ni'n syth i mewn i gwestiynau. Mae yna nifer o gwestiynau ac mae amser ychydig bach yn dynn, felly awn ni'n syth amdani. Lynne Neagle.
English: I endorse and echo exactly what Claire and Simon say. From the point of view of my role, we support carers on a daily basis, over the telephone and in a virtual capacity, too. And the difference in terms of mental health, in personal health, how much sleep they get, it's incredible what carers have been coping with over the past few months.
Welsh: Dwi'n ategu yn union beth mae Claire a Simon yn ei ddweud. O safbwynt fy swydd i, rydyn ni'n cefnogi gofalwyr o ddydd i ddydd, a hynny dros y ffôn ac yn rhithiol hefyd. Ac mae'r gwahaniaeth yn iechyd meddwl ac iechyd yr unigolyn, faint o gwsg maen nhw'n ei gael, mae'n anhygoel beth mae gofalwyr wedi bod yn ymdopi efo fo dros y misoedd diwethaf.
English: We have a support group for parents of children with additional needs, and I've been attending that every week. And I can tell you that the majority of those parents have been surviving on three or four hours' sleep for months now. I have a member of staff who is also a carer, and she and her husband are doing a shift at night, and both of them have about three or four hours' sleep every night. And this is very common for carers.
Welsh: Rydyn ni'n cynnal grŵp cefnogi rhieni plant efo anghenion ychwanegol, a dwi wedi bod yn mynd i hwnnw bob wythnos. A fedraf i ddweud wrthoch chi bod y mwyafrif o'r rhieni yna wedi byw ar tua thair neu bedair awr o gwsg am fisoedd. Mae gen i aelod o staff sydd hefyd yn gofalu, ac mae hi a'i gŵr yn gwneud sifft gyda'r nos, ac mae'r ddau yn cael tua thair i bedair awr o gwsg. Ac mae hyn yn rhywbeth cyffredin iawn i ofalwyr.
English: I think perhaps they haven't made those modifications, but that the modifications were happening because of the pandemic regardless, so services had been stopped. The carers were particularly concerned about receiving services, so, truth be told, they didn't have to take advantage of that ability to modify because it was happening anyway. And that's what I've heard, and that's what I've seen in the area that we cover.
Welsh: Dwi'n meddwl efallai dydyn nhw ddim wedi gwneud newidiadau, ond roedd y newidiadau'n digwydd oherwydd y pandemig pa un bynnag, wedyn roedd gwasanaethau wedi cael eu stopio. Roedd gofalwyr yn ofnadwy o bryderus am dderbyn gwasanaethau. Wedyn, mewn gwirionedd, doedd dim rhaid iddyn nhw gymryd mantais o'r newidiadau i'r Ddeddf, oherwydd roedd o'n digwydd pa un bynnag, a dyna dwi wedi ei glywed a dyna dwi wedi ei weld yn yr ardal rydyn ni'n gweithio ynddi hi.
English: Thank you very much and good morning to all of you. It's inevitable that there will be slight repetition in the questions that we ask, but we'll try to avoid too much of that. Could you make further comments about people's ability to access support services, particularly respite care? What has the impact been in the past few months on respite care, what is offered, and people's access to it?
Welsh: Diolch yn fawr iawn a bore da i chi. Mae'n anochel, efallai, bod yna ychydig bach o ailadrodd yn mynd ymlaen; mi drïwn ni beidio cael gormod ohono fo. Gallwch chi wneud sylwadau pellach ynglŷn â gallu pobl i gael mynediad at wasanaethau gofal, ac yn arbennig gofal seibiant? Beth ydy'r effaith wedi bod yn y misoedd diwethaf ar ofal seibiant, a'r hyn sydd yn cael ei gynnig, a mynediad pobl ato fo? Pwy sydd am fynd gyntaf?
English: Well, there is a lack of respite care and that's been the case for years; everyone is aware of that. During the pandemic, respite care has been something that doesn't exist, I would say. We offer creative support in terms of respite care; we've been buying things such as iPads, tablets, to ensure that people have that contact. But from the point of view of going to stay in a care home, or having someone to sit in, we're seeing that little bit more now, but in general, no, it's lacking.
Welsh: Mae yna brinder gofal seibiant wedi bod ers blynyddoedd. Mae pawb yn ymwybodol o hynny. Yn ystod y pandemig, mae gofal seibiant wedi bod yn rhywbeth sydd ddim yn bodoli, mi fuaswn i'n dweud. Rydyn ni'n cynnig cefnogaeth greadigol o safbwynt seibiant; rydyn ni wedi bod yn prynu pethau fel iPads, tablets, i wneud yn siŵr bod pobl yn cael cyswllt felly. Ond o safbwynt mynd i aros mewn cartref gofal, neu cael gwasanaeth eistedd i mewn, y math yna o beth, rydyn ni'n dechrau gweld tipyn bach mwy rŵan, ond yn gyffredinol, na, maen nhw'n brin ofnadwy.
English: Llinos, do you share that concern and, if so, how can we overcome those concerns and ensure that the entire system understands that people's ability to cope during the pandemic was only temporary and that it's not sustainable?
Welsh: Llinos, ydych chithau'n rhannu'r pryder yna ac, os ydych chi, sut mae goresgyn hynny a sicrhau bod y system gyfan yn deall mai rhywbeth dros dro fu gallu pobl i ymdopi efo rhywbeth gwahanol ac nad ydy o'n gynaliadwy?